גבריאל קלינג

גבריאל קלינג (21 בפברואר 1934 – 21 בדצמבר 2022) היה שופט וסגן נשיא בבית המשפט המחוזי בתל אביב, ומרצה בכיר לאתיקה, הגנת הפרטיות, לשון הרע ודיני נזיקין באוניברסיטת תל אביב ובמרכז האקדמי כרמל.

ביוגרפיה
קלינג נולד בקרקוב פולין, ועלה לישראל עם הוריו ואחיו בהיותו כבן שבע. הוא למד בתיכון עירוני א' בתל אביב, ולאחר שירותו בצה"ל למד משפטים בפקולטה למשפטים, האוניברסיטה העברית בירושלים. בשנת 1960 הוסמך כעורך דין. בשנת 1961 יצא ללימודי דוקטורט באוניברסיטת לונדון, שסיים בשנת 1963. בשנים הבאות שימש כעורך דין פרטי, וכמרצה בכיר בפקולטה למשפטים באוניברסיטת תל אביב.

ביולי 1990 מונה לשופט בבית המשפט המחוזי בתל אביב, ובדצמבר 2001 החל לכהן כסגן נשיא בית המשפט המחוזי בתל אביב. פרש לגמלאות ב-21 בפברואר 2004.

לאחר פרישתו מכס השיפוט החל ללמד במרכז האקדמי כרמל.

ב-8 באפריל 1973 נבחר לחבר ועד מרכזי חדש של מלר"ז – המועצה הציבורית למניעת רעש וזיהום אוויר בישראל (מלר"ז) (ע"ר).

בשנת 2014 יצא לאור ספרו של קלינג אתיקה בעריכת דין, אשר עוסק בסיטואציות הרבות בהן עלול השופט להיתקל בדילמה אתית, החל מניגוד עניינים ועד פתיחת פרופיל בפייסבוק. בשנת 2015 זכה השופט קלינג בפרס צלטנר על מפעל חיים בתחום המשפט.

קלינג נפטר ב-21 בדצמבר 2022, והובא למנוחות בבית העלמין בחולון.

קישורים חיצוניים
 גבריאל קלינג, באתר הרשות השופטת
 
 "אתיקה של שופטים ודמויות מתוך הנפטלין" News1
 קלינג הכה שנית
 גבריאל קלינג: על השופט בדימוס להמשיך להתנהג כשופט מכהן

ישראלים ילידי פולין
בוגרי תיכון עירוני א' (תל אביב)
בוגרי האוניברסיטה העברית בירושלים: משפטים
בעלי תואר דוקטור מאוניברסיטת לונדון
שופטי בית המשפט המחוזי בתל אביב
סגל אוניברסיטת תל אביב: משפטים
זוכי פרס צלטנר
מחברי ספרי עיון ישראלים
אישים הקבורים בבית העלמין הדרום
ישראלים שנולדו ב-1934
ישראלים שנפטרו ב-2022